নিসান
নিসান (অথবা নিশান; হিব্রু ভাষায়: נִיסָן‎) হিব্রু ও ব্যাবিলনীয় বর্ষপঞ্জিতে যব পাকা এবং বসন্তের প্রথম মাস। নিসান মাসের নামটি এসেছে আক্কাদীয় ভাষা থেকে, যদিও এর উৎস পাওয়া যায় সুমেরীয় ভাষার নিসাগ (প্রথম ফল) শব্দটিতে। এটি ইহুদি ধর্মপঞ্জির প্রথম মাস যাকে বছরের প্রথম মাস বলা হয়। (যাত্রাপুস্তক ১২:১-২), "প্রথম মাস" (যা.পু. ১২:১৪), এবং আভিভ মাস (যা.পু. ১৩:৪) בְּחֹ֖דֶשׁ הָאָבִֽיב ḥōḏeš hā-’āḇîḇ)। এই মাসকে তানাখের অন্তর্গত এশথারের পুস্তকে নিসান এবং পরবর্তীতে তালমুদে রাজা ও তীর্থযাত্রীদের জন্য এটিকে "নতুন বছর", রোস হাসানাহ বলা হয়েছে। এই মাস ত্রিশটি দিবস নিয়ে গঠিত। এই মাস সাধারণত গ্রেগরিয়ান বর্ষপঞ্জির মার্চ-এপ্রিলে পড়ে। সাধারণ নতুন বছরের ১ তিশ্রেই থেকে গণনা করলে এই মাসটি হয় বছরের সপ্তম মাস (অধিবর্ষে অষ্টম), কিন্তু ইহুদি ঐতিহ্যে তা পালনীয় নয়।